《长至后一日伍家珍伍国开见过》
明代·李孙宸

萧瑟残年自掩扉，可堪节候与心违。因逢梅树园边客，始觉阳春坐上归。

贫病故人还共狎，交疏时俗任相非。藜羹且醉寒宵酒，莫待他时剡雪飞。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。